
1947 o eiriau
Beth yw rôl y dylunydd yn yr 21ain Ganrif a sut y gallai'r rôl hon newid yn ystod y 10 mlynedd nesaf? Trafodwch eich syniadau trwy gyfeirio at ddau o'r ymarferwyr neu'r meddylwyr a drafodwyd yn eich darlithiau.
Trafodir yn y traethawd yma beth yw rôl y dylunydd mewn cwmnïau ffasiwn a sut mae’r cwmnïau hyn yn ceisio dylunio dillad sy’n well i’r amgylchedd, a lleihau llygredd a gwastraff nwyddau wrth creu y ffabrig neu’r dillad. Un cwmni mi fyddaf yn sôn amdano yw Ecoalf, sy’n defnyddio sbwriel neu plastig hen a’i creu mewn i ffabrig newydd ar gyfer nwyddau. Byddaf hefyd yn siarad am cwmni o’r enw Cosmos Stiwdios, sy’n ceisio lleihau y defnydd o ddŵr sy’n cael ei ddefnyddio i liwio ffabrig.  Edrychaf hefyd ar sut bydd y rôl hyn yn newid mewn 10 mlynedd. 
Mae nifer o wahanol rolau gan ddylunydd ond un ohonynt yn y 21ain Ganrif yw hwyluso dewisiadau'r unigolyn mewn cymdeithasau a mentrau a’i wneud yn fwy cynaliadwy ar gyfer materion heddiw, a chyfnewid hyn gyda’r rhai presennol, yn lle ail greu beth sydd yno yn barod. Rydym yn creu dyluniadau i adnabod ein hunaniaeth. Mae hyn yn wir am ddylunwyr yn awr a dyma pam dylai ystyried yr amgylchedd wrth greu'r dyluniadau ar gyfer y dyfodol.
Design is always future making. Present and powerful, it is the economic stimulus du jour…We live in a culture that waits for the next name-brand designers to lend their names to big-box retail, yet few people think about the pervasive conditions-the openings and barriers, physical and virtual – that shape and inhibit their lives. Yelavich, (2014) Tud 12
Rydym ni, fel y genhedlaeth ifanc, yn prynu yr hyn sydd mewn ffasiwn, beth sy'n edrych yn dda mewn lluniau neu fydd yn codi sylw a dal llygaid ar gyfryngau cymdeithasol. Edrychwn ar batrwm y darlun, y lliw sydd ynddo. ‘Fashion designers have adapted to the almost-insatiable shopping appetite of their consumers by creating a strong presence on social media.’ Claire, C www.adweek.com (2017). Yn gyffredinol, nid yw’r siopwr sydd yn canolbwyntio ar ffasiwn yn ystyried na meddwl am effaith cynhyrchiad y dilledyn ar yr amgylchedd pan gafodd ei greu.  Nid yw yn gofyn a oedd y deunyddiau defnyddiodd y dylunydd yn wael i’r amgylchedd? A yw’r inc, lliw neu’r paent yn mynd mewn i’r môr ac yn rhan o’r pethau sy’n dinistrio ein cynefin naturiol. Nid yw’r pethau hyn yn dod i’w ben, felly tybed a yw’r dilynwyr a’r brandiau mawr yn dangos ystyriaeth i’r problemau hyn? 
 The role of design continued to evolve during the last decade, which has seen a proliferation of products and services that are intended to enable philosophical reflections. The traditional roles of design, designer, and designed objects are redefined through new understandings of the relationship between the material and immaterial aspects of design, where the product or service is an embodiment of food for thaught. Gaccavale, Shakespeare (2014) Tud. 25

Mae’r dylunwyr yn newid ac yn diweddaru ei deunyddiau i siwtio heddiw a’r blynyddoedd sydd i ddod. Mae dylunwyr o ddeunyddiau meddal, er enghraifft papur wal, angen ystyried y cynhwysion y maent yn defnyddio i greu'r patrwm, a sicrhau bod y cemegau hyn ddim yn wael i’r amgylchedd. Wrth edrych a'r holl erthyglau rwy’n sylwi fod y brandiau yn ceisio newid y ffordd y maent yn creu ei deunyddiau gan ddefnyddio deunyddiau ailgylchadwy, a hefyd deunyddiau plastig sydd wedi eu taflu ar draethau ac yn y môr. 
Meddai Amy Frearson (cyfarwyddwr golygyddol Dezeen 2018), ‘A new generation of sustainably minded designers is pioneering ways of using recycled plastic as a raw material, as concern over pollution increases.’ (www.dezeen.com)
Mae plastig yn broblem yn y byd wrth iddo gynyddu llygredd, ac mae’r deunydd hyn yn bwysig ar gyfer dylunwyr. Mae plastig ym mhob man ac yn mwyafrif o’n nwyddau ac mae angen i’r dylunwyr yn awr a rhai’r dyfodol ceisio creu deunyddiau all ddefnyddio hen plastig  yn lle creu mwy neu ddim ei ddefnyddio o gwbl. Er enghraifft cydweithiodd Calvin Klein â'r Green Carpet Challenge i greu ffrog i Emma Watson ar gyfer y Met Gala yn 2016, a oedd wedi cael ei wneud o foteli plastig wedi’u hailgylchu. 
[image: Emma Watson in Calvin Klein at the Met Gala]
Ffigwr 1 (3/5/2016) 
Mae dylunwyr ffasiwn yn meddwl yn fwy anturus yn y blynyddoedd diwethaf wrth iddynt greu dyluniadau ffasiynol, hardd gan ddefnyddio amrywiaeth o gynhyrchion gwastraff  fel poteli plastig. 
Defnyddia’r brand Ecoalf ffabrigau wedi’u hailgylchu i greu cynhyrchion newydd i’r cenedlaethau sydd i ddod. Yn 2009 dechreuodd y brand Ecoalf, gyda’r angerdd i ddefnyddio adnoddau naturiol y byd, a gwastraff plastig sy’n dod o’r gwledydd diwydiannol.  Yn fy marn i dylai pob brand dilyn rôl Ecoalf, o ddefnyddio plastig i greu ffabrig hollol newydd. Dylai hyn fod yn ffordd o fyw i frandiau newydd a dod yn naturiol i’r dylunwyr i’w ddefnyddio. 
Mae’n gwmni sydd yn defnyddio technoleg fodern i greu dillad sydd wedi ei wneud allan o ddeunyddiau wedi’u hailgylchu yn unig, gyda’r un ansawdd ac edrychiad ffasiynol a dillad brandiau enwog. Mae gwneud hyn yn lleihau'r swm o ddeunyddiau diangen yn y byd, felly yn lle creu mwy o’r un peth sy’n newydd sbon, mae angen defnyddio'r deunyddiau hen, y sbwriel sydd yn mynd mewn i’r môr a defnyddio’r plastig i greu ffabrig newydd. Ond mae creu ffabrig newydd trwy defnyddio plastig hen yn achosi llawer o ynni yn ei hunan, felly yn y dyfodol efallai bydd rhaid i ddylunwyr meddwl am ffyrdd o wneud hyn mewn ffordd sy’n ddiogel i’r amgylchedd.
[image: https://ecoalf.com/shop/img/cms/upcycling_the_oceans_spain_plastic_bottles_fishermen_.jpg]
 Ffigwr 2 (2018) 
Roedd Ecoalf wedi rhedeg prosiect o’r enw Upcycling The Oceans (2018). Ei bwysigrwydd oedd casglu’r holl sbwriel sy’n diweddi yn y môr ac yn dinistrio ein cefnforoedd a’i droi mewn i edafedd o ansawdd uchel. Gall hyn wedyn cael ei ddefnyddio i gynhyrchu dillad a chynhyrchion newydd ar gyfer y brand. Dechreuodd y prosiect ar arfordir Sbaen ym mis Medi 2015 gyda help llaw'r pysgotwyr i ddal y plastig ar waelod llawr y Môr Mediteranaidd.  ‘During this initial phase of the project, 9 fishing ports from the provinces of Castellón and Alicante decided to collaborate and they managed to remove more than 60 tonnes of trash.’ ecoalf.com (2015) 
Gweli’r cwmni hyn fod brandiau yn ceisio newid y ffordd y maen nhw’n creu eu dillad. Yn fy marn i, yn y 10 mlynedd nesaf bydd cwmnïau mawr yn gwneud yr un peth gan ddefnyddio gwastraff plastig i greu deunyddiau newydd. Felly mi fydd rôl y dylinwr ar gyfer y brandiau hyn yn newid oherwydd bydd rhaid iddo feddwl am ffordd amgylcheddol o greu ei ddeunyddiau.
Ffordd arall o greu dillad newydd mewn ffordd sydd ddim am lygru neu wastraffu cemegau yw defnyddio deunyddiau bio-ddeillio, megis cellwlos. Bydd angen hysbysebu hyn yn gryf i dangos i gwmnïau mawr a dylunwyr y dyfodol pwysigrwydd o’u ddefnyddio. Un brand sy’n ceisio gwneud hyn yw Cosmos Stiwdio, sy’n seiliedig yng Hong Kong. Prif nod y cwmni hwn yw creu dillad trwy defnyddio cyn lleied o ddŵr ffres ag sy’n bosib pan fyddant yn eu lliwio. ‘We strive to explore the unlimited possibilities of sustainable fashion, which we firmly believe is where the future of fashion lies in.’ www.cosmosstudio-store.com (2018) Mae Cosmos Stiwdios yn wahanol i Ecoalf, gan fod Ecoalf yn edrych ar sut i ddefnyddio sbwriel a defnyddiau hen i greu deunyddiau a ffabrigau newydd allan ohonynt.  Mae Cosmos Stiwdios ar y llaw arall yn ceisio lleihau'r defnydd o ddŵr yn y prosesau creu deunyddiau. Ond yn yr un modd mae’r ddau gwmni yn ceisio lleihau llygredd yn y byd ffasiwn. 
 Yn y blynyddoedd diweddar nid yw cwmnïau wedi ystyried digon o’r amgylchedd a sut mae creu dillad yn wael iddo. Ond mae hyn yn rhan o ffasiwn ar gyfer y dyfodol ac mae cwmnïau yn awr yn dechrau sylwi ar hyn. Ffasiwn gynaliadwy ar gyfer cwmnïau a dilynwyr yw creu dillad neu ddeunyddiau wrth ystyried dynoliaeth a’r effaith ar yr amgylchedd.
Cosmos Studio would like to contribute to the big picture in tackling the most polluting part of fashion production - dyeing & finishing. We envision to replace traditional dyeing with our new methods as we challenge the incumbent , unsustainable practices. www.cosmosstudio-store.com (2018)

Amcangyfrifir bod 5 driliwn litr o ddŵr yn cael eu defnyddio bob blwyddyn ar gyfer lliwio ffabrig, digon i lenwi dwy filiwn o byllau nofio. Felly mae’r prosiect hyn yn golygu ei fod yn gyfrifol ac yn ffasiynol ar yr un pryd. I wneud y dillad maent yn defnyddio 95% llai o ddŵr wrth liwio'r ffabrig, ond gan creu yr un safon o liw am yr un pris, a hefyd yn defnyddio 50% llai o ynni. Tra bod pob brand arall yn defnyddio 600 litr o ddŵr i liwio eu dilledyn, defnyddir Cosmos Stiwdios dim ond 30 litr. www.cosmosstudio-store.com (2018)
Mae eu hedau cotwm yn cael eu lliwio â lliw naturiol, sydd hefyd yn lleihau llygredd oherwydd ei bod ddim yn defnyddio cemegau gwael. Wrth i bobl prynu deunyddiau neu ddillad, yn anaml y byddant yn meddwl am effeithiau amgylcheddol yr eitem, ac nid ydynt yn sylwi mai ffasiwn a gwneud eitemau ffasiwn yw’r trydydd diwydiant sy’n llygru'r byd mwyaf, ar ôl olew ac amaethyddiaeth. Mae yna gost sydd wedi’i guddio wrthym ni gyda phob darn o ddillad rydym yn ei brynu. 
Mae Cosmos Stiwdios yn credu ei fod yn bwysig bod yn ymwybodol o’r effeithiau tu ôl gwneud yr holl ddillad hyn. Felly crëwyd prosiect byddai’n dal llygaid brandiau eraill. Yn y dyfodol gobeithio bydd holl frandiau ffasiwn yn lleihau'r effaith hyn, a’i wneud yn glir i’r defnyddiwr. Ffasiwn hefyd yw’r ail yn y diwydiant sy’n defnyddio mwyaf o ddŵr. Mae’r broses o liwio’r ffabrig a golchi’r dillad i’w baratoi ar gyfer gwerthu i’r defnyddiwr yn cymryd swm helaeth o ddŵr. 
Mae pobl hefyd yn cael gwared ar llawer o’u ddillad hen, heb sylwi ble mae’r dillad yn mynd. Gyda ffasiwn yn newid pob blwyddyn, mae’r genhedlaeth yma eisiau bod ei dillad newydd yn cadw’n gyfoes gyda chyfryngau cymdeithasol, a bydd hyn yn cynyddu yn y cenedlaethau sydd i ddod. [image: ]
Ffigwr 3(2018)
‘Designers work the scene of technological emergence: they hack the present to create the conditions of the future.’ (Yelavich, 2014 Tud.20) Fel y mae’r darlleniad hyn yn dweud, mae dylunwyr heddiw yn edrych ac yn ymchwilio i fewn i broblemau yn awr ynglŷn â ffasiwn, yr amgylchedd neu beth sy’n bwysig i bobl a’i newid hwy i fod yn well ar gyfer y dyfodol ar genedlaethau sydd i ddod. Mae’r amgylchedd yn rhan bwysig o’n bywydau yn awr, gyda chynhesu byd eang yn cynyddu, a gormod o sbwriel yn mynd mewn i’r môr mae rhaid i frandiau o bopeth meddwl am yr effeithiau hyn wrth creu deunyddiau. 
Yn y 10 mlynedd nesaf rwy’n credu bydd rôl dylunwyr yn mynd i newid mewn ffordd wahanol i nawr, i geisio creu deunyddiau gan ddefnyddio nwyddau hen fel ailgylchu plastig yn hytrach na chreu darnau hollol newydd. Bydd llawer o’r prosesi yn edrych ar sut allant leihau llygredd wrth greu’r deunyddiau, felly dim prosesau sy’n cynhyrchu gormod o carbon deuocsid er enghraifft. 
Wrth i mi ddod i gasgliad, sylweddolaf fod dylunwyr yn ceisio creu deunyddiau heb amharu ar yr amgylchedd yn barod, ond nid yw pob cwmni yn gwneud hyn. Felly ryw’n credu mai rôl y dylunydd mewn 10 mlynedd bydd creu pob math o ddeunyddiau gan ddefnyddio sbwriel plastig sydd yn y byd yn barod, a defnyddio llai o ynni wrth ei wneud. 
Blynyddoedd yn ôl ,rôl y dylunydd oedd creu deunyddiau sy’n siwtio nawr, a’i wneud yn siŵr ei fod yn ffasiynol. Ond mae’r rôl wedi newid erbyn heddiw wrth iddynt edrych mwy ar yr amgylchedd a sut bydd y deunyddiau hyn yn llygru’r byd. Ar ôl edrych ar y strategaethau hyn, a darllen am y dylunwyr i weld sut y maent yn ceisio newid y ffordd y maen nhw’n dylunio, tybed ai’r dylunwyr yw’r broblem? Oes angen dylunwyr yn y byd i greu deunyddiau sydd ar gael yn barod?

